CELEX: 32021Y0723(01)
Language: da
Date: 2021-06-25 00:00:00
Title: Den Europæiske Banktilsynsmyndigheds afgørelse EBA DC 397 af 25. juni 2021 om ændring af afgørelse EBA DC 151, der bekræfter, at uopfordrede kreditvurderinger fra visse ECAI’er ikke er af en anden kvalitet end bestilte kreditvurderinger fra disse 2021/C 293/03

23.7.2021   
               
               
                  DA
               
               
                  Den Europæiske Unions Tidende
               
               
                  C 293/3
               
            
         DEN EUROPÆISKE BANKTILSYNSMYNDIGHEDS AFGØRELSE EBA DC 397
         af 25. juni 2021
         om ændring af afgørelse EBA DC 151, der bekræfter, at uopfordrede kreditvurderinger fra visse ECAI’er ikke er af en anden kvalitet end bestilte kreditvurderinger fra disse
         (2021/C 293/03)
         TILSYNSRÅDET HAR,
         under henvisning til Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (1),
         under henvisning til artikel 138 i Europa-Parlamentets og Rådets forordning (EU) nr. 575/2013 (2), og
         ud fra følgende betragtninger:
         
                     (1)
                  
                  
                     I henhold til artikel 138 i forordning (EU) nr. 575/2013 kan der benyttes uopfordrede kreditvurderinger fra et eksternt kreditvurderingsinstitut (»ECAI«) til fastsættelse af risikovægte for aktiver og ikkebalanceførte poster med henblik på beregning af kapitalgrundlagskrav, forudsat at EBA har bekræftet, at uopfordrede kreditvurderinger fra dette ECAI ikke er af en anden kvalitet end bestilte kreditvurderinger fra dette samme ECAI. I henhold til den samme artikel skal EBA undlade at give eller tilbagekalde en sådan bekræftelse, navnlig hvis ECAI’et har udnyttet en uopfordret kreditvurdering til at presse den kreditvurderede enhed til at bestille en kreditvurdering eller andre tjenesteydelser. Som følge heraf blev afgørelse EBA DC 151, der bekræfter, at uopfordrede kreditvurderinger fra visse ECAI’er ikke er af en anden kvalitet end bestilte kreditvurderinger fra disse (3), offentliggjort den 22. juli 2016. Endvidere blev afgørelse EBA DC 151 ændret for at afspejle den vurdering, der er omhandlet i artikel 138 i forordning (EU) nr. 575/2013, også for de ECAI’er, der er registreret eller certificeret, og det ECAI, der begynder at tilbyde uopfordrede kreditvurderinger efter offentliggørelsen af afgørelse EBA DC 151, og for at fjerne henvisninger til et organ, der siden udstedelsen af afgørelse EBA DC 151 ikke længere opfylder definitionen af et ECAI. Som følge heraf blev afgørelse EBA DC 195 om ændring af EBA’s afgørelse, der bekræfter, at uopfordrede kreditvurderinger fra visse ECAI’er ikke er af en anden kvalitet end bestilte kreditvurderinger fra disse (4), offentliggjort den 28. juli 2017.
                  
               
                     (2)
                  
                  
                     Der blev registreret nye ECAI’er efter offentliggørelsen af afgørelse EBA DC 195, for hvilke det også er nødvendigt at foretage den vurdering, der er omhandlet i artikel 138 i forordning (EU) nr. 575/2013. Desuden blev CRA-registreringen af tre ECAI’er efter offentliggørelsen af afgørelse EBA DC 195 trukket tilbage, og de opfylder således ikke længere definitionen af et ECAI som omhandlet i artikel 4, stk. 1, nr. 98, i forordning (EU) nr. 575/2013. Som følge af ovennævnte udvikling er det også nødvendigt at foretage den omhandlede vurdering i artikel 138 i forordning (EU) nr. 575/2013 for de nyregistrerede ECAI’er, og fjerne henvisninger til de organer, der siden udstedelsen af afgørelse EBA DC 195 ikke længere opfylder definitionen af et ECAI.
                  
               
                     (3)
                  
                  
                     De pågældende ECAI’er er blevet underrettet om EBA’s hensigt om at træffe denne afgørelse og fået mulighed for at tilkendegive deres holdning dertil.
                  
               
                     (4)
                  
                  
                     Afgørelse EBA DC 151 bør ændres i overensstemmelse hermed —
                  
               TRUFFET FØLGENDE AFGØRELSE:
         
            Artikel 1
            Bilaget til afgørelse EBA DC 151 erstattes af teksten i bilaget til nærværende afgørelse.
         
         
            Artikel 2
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Paris, den 25. juni 2021.
            
               
                  På Tilsynsrådets vegne
               
               José Manuel CAMPA
               
                  Formand
               
            
         
         
            (1)  EUT L 331 af 15.12.2010, s. 12.
         
            (2)  Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT L 176 af 27.6.2013, s. 1).
         
            (3)  EUT C 266 af 22.7.2016, s. 4.
         
            (4)  EUT C 244 af 28.7.2017, s. 3.
      
      
         
            BILAG
            Eksterne kreditvurderingsinstitutter (ECAI’er), for hvilke EBA har bekræftet, at uopfordrede kreditvurderinger fra disse ikke er af en anden kvalitet end bestilte kreditvurderinger fra disse med henblik på artikel 138 i forordning (EU) nr. 575/2013
            
                        ARC Ratings S.A.
                     
                  
                        Axesor Risk Management S.L.
                     
                  
                        Banque de France
                     
                  
                        BCRA – Credit Rating Agency AD
                     
                  
                        Capital Intelligence Ratings Ltd
                     
                  
                        Cerved Rating Agency S.p.A.
                     
                  
                        Creditreform Rating AG
                     
                  
                        CRIF Ratings S.r.l.
                     
                  
                        DBRS Rating GmbH
                     
                  
                        Egan-Jones Ratings Co.
                     
                  
                        EuroRating Sp. z o.o.
                     
                  
                        Fitch Ratings Ireland Limited
                     
                  
                        GBB-Rating Gesellschaft für Bonitäts-beurteilung GmbH
                     
                  
                        HR Ratings de México, S.A. de C.V.
                     
                  
                        ICAP S.A.
                     
                  
                        INBONIS S.A.
                     
                  
                        Japan Credit Rating Agency Ltd
                     
                  
                        Kroll Bond Rating Agency Europe Limited
                     
                  
                        modeFinance S.r.l.
                     
                  
                        Moody’s Investors Service
                     
                  
                        QIVALIO SAS (tidligere Spread Research)
                     
                  
                        Rating-Agentur Expert RA GmbH
                     
                  
                        Scope Ratings GmbH
                     
                  
                        Scope Hamburg GmbH
                     
                  
                        S&P Global Ratings Europe Limited